
Direcţia Patrimoniu

         Str. M. Kogălniceanu  Nr.2 , Bl. VT3- parter 

          Telefon: 0252.321599   Fax: 0252.306326

              E-mail: primaria@primariadrobeta.ro
                           Nr.  
__________________________________________________________________________________
 
Referat de aprobare

privind concesionarea fără licitație publică a imobilului teren in suprafață de310 m2 din Drobeta Turnu-Severin, Str. Serpentina Roșiori nr. 1-3, identificat cu NC 51582.  
1) Motivul emiterii actului administrativ cu caracter individual
                      Prin Contractul de folosință gratuită nr. 15/05.10.2009, domului Toader Ion Gigi i-a fost atribuit în baza Legii 15/2003 și HCL nr.16/30.01.2009 un imobil teren cu o suprafață de 310 mp, situat în Drobeta Turnu Severin, str. Serpentina Roșiori nr. 1-3, identificat cu NC 51582 și CF 51582 în vederea realizării unei locuințe. În acest sens, a fost întocmit și Procesul verbal de punere în posesie nr. 14072/26.06.2009.
                      Ca urmare a acestui contract, domnul Toader Ion Gigi a obținut Autorizația de construire nr. 257/01.06.2010 în vederea realizării unei locuințe cu regim de înălțime S+P+1.
                   Ulterior, ca urmare a unor verificări în teren de către reprezentanții Direcției Patrimoniu, s-a constatat nerespectarea de către titularul dreptului de folosință gratuită a dispozițiilor Art. 25 din Regulamentul privind regimul atribuirii gratuite a unei suprafețe de teren tinerilor cu vârsta cuprinsă între 18-35 ani, aprobat prin HCL nr.294/26.11.2021, precum și a dispozițiilor Art.6 din contract, respectiv să finalizeze construcția autorizată în termen de 36 de luni cu posibilitatea prelungirii cu încă 12 luni. În acest context, prin Adresa nr. 37160/09.10.2025, domnul Toader Ion- Gigi a fos notificat că va pierde dreptul de folosință gratuită, urmând a fi declanșată procedura de concesionare în privința terenului în discuție.

                   Astfel, prin Cererea nr. 41282/12.11.2025 domnul Toader Ion-Gigi solicită concesionarea suprafeței de 310 m2 din Drobeta Turnu-Severin, Str. Serpentina Roșiori nr. 1-3, în vederea realizării unei locuințe proprietate personală.
                      Având în vedere extrasul de carte funciară, nr. 49849/24.11.2025  precizăm că imobilul teren în suprafață de 310 m2  este proprietatea Municipiului Drobeta Turnu-Severin și face parte din domeniul privat.

                       Prin Raportul de evaluare nr. 96T/02.12.2025 întocmit de către evaluator autorizat inginer  Octavian Bordei, s-a stabilit o redevență anuală de 1.283 euro ( 6.533 lei ) la o valoare unitară a terenului de 103,50 euro/m2.

                       Având în vedere situaţia de fapt prezentată, raportat la dispoziţiile art.6, alin.1 și alin.2, din Legea 15/2003 privind sprijinul acordat tinerilor pentru construirea unei locuințe proprietate personală, cu modificările și completările ulterioare coroborat cu dispozitiile art.38, alin.5 din Regulamentul privind regimul atribuirii gratuite a unei suprafețe de teren tinerilor cu vârsta cuprinsă între 18-35 ani, aprobat prin HCL nr.294/26.11.2021, propunem aprobarea concesionării fără licitație publică a  imobilului teren in suprafață de 310 m2 din Drobeta Turnu-Severin, str. Serpentina Roșiori nr. 1-3, identificat cu NC 51582 precum și aprobarea Raportului de evaluare nr. 96T/02.12.2025 întocmit de către evaluator autorizat inginer Octavian Bordei.
 2)   Schimbări preconizate
       Nu este cazul.
3)   Impactul socio-economic al proiectului de act administrativ normativ
        Proiectul de hotărâre nu are un impact negativ din punct de vedere macroeconomic, al mediului concurenţial şi al domeniului acordării ajutoarelor sociale, al mediului de afaceri sau asupra mediului înconjurător. În ceea ce priveşte sarcinile administrative proiectul de hotărâre are implicaţii înspre minimum faţă de sarcinile administrative din prezent pentru funcţionarii Direcţiei Patrimoniu.
4)   Impactul financiar asupra bugetului local,  atât pe termen scurt, pentru anul curent, cât şi pe termen lung 
       Proiectul de hotărâre nu are un efect negativ asupra bugetului local al municipiului Drobeta-Turnu Severin. 
       Contravaluarea serviciilor de evaluare in sumă de 650 lei vor fi recuperate de la concesionar.

 5)  Efecte ale adoptării hotărârii consiliului local asupra legislatiei în vigoare 
       Nu este cazul.
6)  Consultările efectuate în vederea elaborării proiectului de act administrativ cu caracter  normativ individual
        Nu este cazul.
7)  Activităţi de informare publică privind elaborarea şi implementarea actului administrativ normativ

         Hotărârea consiliului Local va fi adusă la cunoştinţa publicului potrivit procedurii legale, respectiv publicarea în Monitorul Local – Drobeta Turnu-Severin.
8)  Implementarea dispozitivului hotărârii

         Ducerea la îndeplinire a dispozitivului hotărârii consiliului local, adoptate, revine Direcţiei Economice şi Direcţiei Patrimoniu.
Viceprimar,
Daniel Cîrjan

